Սահմանված են օրենքի կարգավորման առարկային առնչվող հիմնական հասկացությունները, ինչպես նաև՝ տեղեկատվական տեխնոլոգիաների ոլորտի պետական աջակցության սկզբունքները և նպատակները: Մասնավորապես, տեղեկատվական տեխնոլոգիաների ոլորտում պետական աջակցության նպատակներն են մրցունակության բարձրացումը, հմուտ աշխատուժի ներգրավումը և հմտությունների շարունակական բարձրացումը՝ մրցունակ աշխատավարձերի (եկամուտների) ապահովման միջոցով, դրամաշնորհային ծրագրերով գիտահետազոտական աշխատանքների իրականացումը և սկսնակ կազմակերպությունների կայացմանն օժանդակումը, վենչուրային և օտարերկրյա ներդրումների խթանումը և ներգրավումը: